MEDZINÁRODNÝ DEŇ DETÍ
2025-06-01 15:00 - 19:00 (Europe/Bratislava) | Park pod pamätníkom SNP, Československej armády 1, Banská Bystrica, 97401, Slovenská republika
Mesto Banská Bystrica pozýva všetkých malých aj veľkých Banskobystričanov na oslavu Medzinárodného dňa detí do Parku pod Pamätníkom SNP. V nedeľu 1. júna sa od 15:00 hod. môžeme tešiť na pestrý kultúrny a športový program. Vyvrcholením zábavného popoludnia bude koncert speváka Mira Jaroša.

Program: 16:00 hod. – vystúpenie tanečného štúdia POUS 16:30 hod. – kreatívna inscenácia Výmyselníci v podaní tanC o.z. 18:00 hod. – koncert Mira Jaroša

Sprievodný program:dopravné ihrisko, vedecká hračka, tvorivé dielne, hry, športové súťaže, parkour, sadenie kvetov so ZAaRESom, turistický vláčik NEUSOHL EXPRESS, ukážky prác hasičov, Mestskej polície a Červeného kríža.

Návštevníci si budú môcť v parku zakúpiť rôzne pochutiny a nápoje.

Tešíme sa na vás!

DOBRE BOLO V HROCHOTI DEDINE
2025-06-05 19:00 - 20:30 | Robotnícky dom, Robotnícka 3, Banská Bystrica, 97401, Slovenská republika
Celovečerný program FSk Hrochoťan z Hrochote.

celovečerný program FSk Hrochoťan z Hrochote

SIT DOWN diskusia
2025-06-06 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Europoslankyňa z PS a frakcie Renew Europe Veronika Cifrová Ostrihoňová a europoslanec Ľudovít Ódor prídu už 6. júna do Banskej Bystrice. Na diskusii “Sit Down” povedia viac o ich práci v Európskom parlamente a preberú aj aktuálne politické a spoločenské dianie. Bude tiež príležitosť položiť otázky z publika.

Program:19:00 – 19:10 – Úvodné slovo moderátorky19:10 – 19:40 – Rozhovor s Veronikou Cifrovou Ostrihoňovou a Ľudovítom Ódorom19:40 – 20:00 – Diskusia20:00 – Voľné rozhovory a možnosť urobiť si spoločnú fotku

Diskusné stretnutie je organizované pod záštitou parlamentnej frakcie Renew Europe a bude tlmočené do slovenského posunkového jazyka.

BANSKOBYSTRICKÉ KULTÚRNE LETO 2025
2025-06-12 00:00 - 2025-09-14 23:59
Viac ako 160 podujatí po celom meste je pripravených pre obyvateľov i návštevníkov počas Banskobystrického kultúrneho leta 2025. Od júna do septembra sa môžeme tešiť na koncerty, výstavy, filmové projekcie, divadelné predstavenia, workshopy, tvorivé dielne, festivaly a ďalšie kultúrne udalosti, ktoré spríjemnia letné dni v meste pod Urpínom.

ARS POETICA NEOSOLIENSIS
2025-06-12 17:00 - 19:00 | Radnica, Námestie SNP 1, Banská Bystrica, 974 01, Slovenská republika
Mesto Banská Bystrica pozýva na ARS POETICA NEOSOLIENSIS

Z verejných zdrojov podporil Fond na podporu umenia.

KONCERT US LÚČNICA V SRDCI SLOVENSKA: SVETOZÁR STRAČINA – POČUŤ VÔŇU ŽIVÉHO
2025-06-13 16:00 - 2025-06-14 16:00 | Amfík Banskobystrický amfiteáter Paľa Bielika, Cesta na amfiteáter 494/2, Banská Bystrica, Banskobystrický kraj, 974 01, Slovenská republika
Umelecký súbor Lúčnica pripravuje jedinečný projekt na počesť významného slovenského skladateľa Svetozára Stračinu. Koncert s názvom „Svetozár Stračina – Počuť vôňu živého“ sa uskutoční iba dvakrát a to 13. a 14. júna v Banskej Bystrici a na jednom pódiu prepojí viac ako 120 umelcov. Diváci sa môžu tešiť na 45-členný orchester US Lúčnica, spevácky zbor Lúčnica a svetoznámy tanečný súbor. Pred predstavením rozkvitne v areáli amfiteátra „Lúka živých tradícií“ s množstvom sprievodných aktivít aj pre deti, ako aj dobrého slovenského gastra.

Príďte si vypočuť odkaz Svetozára Stračinu v podaní Lúčnice a zažite magický večer, ktorý spojí minulosť s prítomnosťou.

SÍDLISKOVÉ VEČERNÍČKY
2025-06-14 17:30 - 2025-08-24 18:00
Aké by to bolo leto, keby si na svoje neprišli aj najmenší Banskobystričania? Po roku sa do jednotlivých častí mesta vracajú pre deti s rodičmi rozprávky, mnohé z nich priamo pod holým nebom.

TANEC BOHÝŇ VII.
2025-06-17 19:00 - 20:30 | Robotnícky dom, Robotnícka 3, Banská Bystrica, 97401, Slovenská republika
Benefičný večer na podporu ZŠ pri zdravotníckom zariadení v Banskej Bystrici.

DNI MESTSKEJ KULTÚRY
2025-06-20 09:00 - 2025-06-21 23:00 | Centrum
Banská Bystrica pripravuje v spolupráci s takmer tridsiatimi partnermi a banskobystrickými inštitúciami zriaďovanej a nezriaďovanej kultúry Dni mestskej kultúry 2025. V dňoch 20. a 21. júna sa mesto pod Urpínom premení na centrum osláv, ktoré pri príležitosti 770. výročia udelenia mestských privilégií prinesie pestrý program. Počas dvojdňového festivalu sa návštevníci a obyvatelia môžu tešiť na jedinečné zážitky a prepojenie minulosti so súčasnosťou.

Dni mestskej kultúry 2025

PROGRAM

Piatok / 20.6.2025

Vystúpte do Petermanovej veže9.00 – 23.00 h / Námestie Š. Moysesarekonštrukcia stredovekej fortifikácie mestského hradu do výšky vstupu do Petermanovej veže s možnosťou nahliadnutia do jej interiéru

Brána Lazovná9.00 – 23.00 h / Lazovná 19inštalácia jednej z piatich mestských brán umiestnená na jej pôvodom mieste

Vstúpte do sveta Múzea SNP9.00 – 18.00 h / Múzeum SNP / Kapitulská 23otvorený depozitár Múzea SNPsprístupňuje pre verejnosťzbierkové predmety Múzea SNP unikátnou a príťažlivejšou formou, multimediálna výstava SNP 1944, ktorá približuje život počas bojov za oslobodenie

Pošta v dejinách ľudskej komunikácie9.00 – 18.00 h / posledný vstup o 17.30 h / Slovenská pošta a. s., Poštové múzeum / Partizánska cesta 9stála expozícia Poštového múzea, prehliadka expozície Pošta a poštovníctvo v dejinách ľudskej komunikácie a výstavy 2. svetová vojna v známkovej tvorbe

Pamätihodnosti Banskej Bystrice9.00 – 17.00 h / Verejná knižnica Mikuláša Kováča, pobočka Jilemického 48výstava prác žiakov ZUŠ J. Cikkera venovaná významným pamiatkam v našom meste

Za živa v Bystrici, po smrti v nebi9.00 – 17.00 h / Historická radnica / Námestie SNP 1výstava výtvarných prác žiakov Súkromnej základnej umeleckej školy Róberta Tatára

Poetično v Poetike9.00 – 22.00 h / Kaviareň Poetika / Lazovná 16výstava Adriany Jánošovej Bútorovej pod názvom ,,Imaginárium“, ktorá nás prenesie do sveta stredomorského imaginárneho realizmu / komentovaná prehliadka /

18.00 – 19.00 hšperkárska dielňa Kristíny Sukupovej ,,LaLoka“, ukážky šperkárčenia s možnosťou zakúpenia strieborných šperkovprezentácia a ochutnávka remeselného pivovaru Huncútkomorný koncert Vladka Brünna / spev-gitara / 19.00 – 22.00 h

Petang10.00 – 13.00 h / Záhrada CNK / Námestie SNP 16komunitné centrá Fončorda a Sásová – komunita petangistov predstaví hru „petanque“

BB●770●SM / Banská Bystrica 770. rokov mestom10.00 – 18.00 h / Stredoslovenské múzeum / Thurzov dom, Námestie SNP 4výstava, ktorá prostredníctvom bohatého zbierkového fondu predstaví významné udalosti a osobnosti administratívneho a politické života mesta, ktoré vytvárali jeho kultúrno-politickú identitu

História mesta Banská Bystrica 10.00 – 18.00 h / Stredoslovenské múzeum / Matejov dom / Námestie Š. Moysesa 20história medeného mesta, jeho najvýznamnejšie osobnosti, hodnotné zbierkové predmety, vzácne klenoty a bohatá archeologická expozíciamimoriadne bude prístupný balkónik, odkiaľ si môžete vychutnať zaujímavé výhľady či odfotografovať sa

Pretorium: 770.IDM:BB 10.00 – 22.00 h / Stredoslovenská galéria / Pretórium / Námestie Š. Moysesa 25intermediálna výstava umenia mladých talentov z Akadémie umení v Banskej Bystrici v podkroví budovy Pretória Stredoslovenskej galérie a mimoriadne sprístupnená vežička Pretória

Svedok histórie Lazovnej ulice10.00 – 17.00 h / posledný vstup o 16.00 h / Štátna vedecká knižnica v Banskej Bystrici /Lazovná 9lektorovaná prehliadka priestorov budovy knižnice spojená s výstavou pohľadníc o mestskom opevnení a lektorovaná výstava starých tlačí prepojených s osobnosťami Lazovnej ulice

Hudba, bábky a tvorivosť v múzeu10.00 – 17.00 h, posledný vstup o 16.00 h /Štátna vedecká knižnica v Banskej Bystrici – Literárne a hudobné múzeum / Lazovná 9návšteva múzea a prehliadka expozícií, výstava Hudobný svet vzdialených kultúr, cvičné modely bábok a hudobných nástrojov, tvorivé výtvarné dielne

Rudy a minerály v Banskej Bystrici a okolí10.00 – 18.00 h / Námestie Š. Moysesainteraktívna výstava ukážok rúd, minerálov a nerastných surovín, ktoré stáli za rozvojom baníctva a rozmachom slobodného kráľovského mesta Banská Bystrica, ukážky ryžovania zlata

30 zastavení Vedeckej hračky10.00 – 17.30 h / vybrané lokality po celom mesteaktivity zamerané na vedecko – technickú tvorivosť detí a mládežemedzi vybranými stanovišťami bude premávať vláčik Neusohl so začiatkom na Námestí Š. Moysesa

Entropia10.00 h , 12.00 h, 14.00 h / Galéria VD Laboratórium súčasného umenia / Horná 36Nina Haasová, Peter W. Haas – maľba, grafika, inštalácia, fotografikakomentovaná prehliadka výstavy spojená s úvodným workshopom do grafiky a veľkoformátovej fotografie

Vidmo12.00 – 17.00 h / Rozkvet Gallery a UM, Centrum nezávislého vizuálneho umenia / Horná 36výstava vizuálnej umelkyne Jessici Prečuchovejvýtvarné workshopy: keramika, grafika, analógová fotografia, maľba, kresba aj podľa živého modela/modelky

Čo si mala byť Bystrica? 14.00 – 23.00 h / Záhrada CNK / Námestie SNP 16expozícia architektonických vízií a modelov mesta pod Urpínom / komentovaná prehliadka s architektkou / 17.00 – 20.00 h

Nadrozmerný šach15.00 h – 18.00 h / Námestie SNPkomunitné centrum Fončorda – kráľovská hra s veľkými figúrkami na nadrozmernej šachovnici

Hlas mestského zvonu15.30 h / Námestie Š. Moysesajedinečná príležitosť počuť najťažší zvon na Slovenku „Generál“, umiestnený v Petermanovej veži

Mesto v kamennom objatí alebo príbeh opevnenia Banskej Bystrice16.00 h / Stredoslovenské múzeum / Matejov Dom / Námestie Š. Moysesa 20rozprávanie o dejinách mestského opevnenia spojené s prehliadkou jeho menej známej časti

FrancoFun vol.18 : Saška & Adrián16.00 h / Alliances Françaises /Lazovná 9pop – rockovýkoncert účastníkov súťaže Spievam po francúzsky 2025

Hana Ponická: Lukavické zápisky

17.00 h / Hogo Fogo Jazz & Art Club / Námestie Š. Moysesa 7

uvedenie reedície knihy známej autorky, ktorá tridsať rokov žila a písala v Lukavici neďaleko Banskej Bystrice

West Virginia Youth Symphony18.00 h / Farský kostol Nanebovzatia Panny Márie / Námestie Š. Moysesakoncert klasickej hudby mládežníckeho symfonického orchestra z partnerského mesta Charleston, Západná Virgínia, USA

Letný SLOVOMfest
2025-07-08 18:30 - 20:00 | Robotnícky dom, Robotnícka 3, Banská Bystrica, 97401, Slovenská republika
Letný SLOVOMfest je tu! Mesto Banská Bystrica a Generácia Nula Vás srdečne pozývajú na multižánrové umelecké podujatie v jedinečnom prostredí nádvoria Robotníckeho domu.

Príďte si vychutnať originálne spojenie autentickej literatúry, výtvarného umenia a živej hudby v utorok 8. júla o 18.30. Čakajú na Vás diela talentovaných výtvarníkov (Cyril Lunter, Michal Laboš, Viktória Rebeka Kunkelová, Mária Chvostáčková, Peter Mlynárik, Eliška Valentová), veselé aj vážne aforizmy Ľudovíta Majera či Ondreja Kalamára, pestrý výber poézie aj prózy v podaní nielen banskobystrických, ale autorov z rôznych končín Slovenska. O hudobný zážitok sa postarajú Agnesa a Martin Šavel ako aj Roman Buhovecký.

Príďte prežiť príjemný letný večer s nami a s umením!

HUDBA V KORUNÁCH STROMOV
2025-07-11 21:00 - 22:00
Koncert sláčikového kvarteta a vzdušnej akrobatky, účinkujú: Ariadna Vendelová, Andrej Baran – 1. husle, Viliam Trgo – 2. husle, Andrej Krajčovič – viola, Ján Šiška – violončelo

VOLUME 2025
2025-08-01 18:30 - 22:00 | Námestie SNP, Námestie SNP, Banská Bystrica, 97401, Slovenská republika
Volume je skvelá trenčianska rocková kapela. Vznikli v r. 2013. Začali s klasickejším hard rockom, neskôr ho obohatili o nové prvky.

GRAND RETRO SHOW 2025
2025-08-02 10:30 - 12:30 | Námestie SNP, Námestie SNP, Banská Bystrica, 97401, Slovenská republika
Námestie SNP ožije noblesou a eleganciou historických vozidiel

Prvá augustová sobota na Námestí SNP sa ponesie v znamení noblesy a elegancie. Milovníci historických vozidiel sa môžu tešiť na stretnutie veteránov z minulých rokov. Celkovo 50 posádok príde nielen z Českej republiky, ale aj z Maďarska. Sprievod povedie aj tento rok Dolnou ulicou približne o 10.30 hod.

Diváci sa môžu tešiť na vozidlá svetových značiek ako Mercedes, Bentley, Alvis, Cadillac či Chevrolet.

Hlavným ťahákom bude určite Rolls Royce z roku 1930, ktorého karoséria je potiahnutá kožou. Podľa všetkých znakov bol tento unikátny kúsok vyrobený pre niekoho z členov anglickej kráľovskej rodiny a v súčasnosti prebieha pátranie po jeho kompletnej histórii.

Z československých vozidiel budú určite pastvou pre oči nielen pre odborníkov, ale aj pre laikov, dve nádherné vozidlá: Tatra 87 a Tatra 87 Diplomat.

Atmosféru autentických zvukov 20. až 50. rokov minulého storočia dotvorí koncert v podaní Paper Moon Trio. Toto dámske zoskupenie – Andrea Kružliaková (gitara, spev), Barbora Medeková (ukulele, spev) a Kristína Uhlíková/Juliana Šeregiová (husle, spev/v alternácii) – vás očarí svojou unikátnou technikou „close harmony“, ktorú si osvojili počas pôsobenia v Bratislava Hot Serenaders.

Historické vozidlá budú môcť návštevníci obdivovať na Námestí SNP približne do 12:30 hod. Následne sa sprievod veteránov vydá na jazdu Podpoľaním smerom na zámok vo Vígľaši, kde sa uskutoční ďalší kultúrny program.

SVET NA DOSAH
2025-08-02 15:00 - 22:00 | Námestie Štefana Moysesa, Námestie Štefana Moysesa, Banská Bystrica, 974 01, Slovenská republika
WORKSHOPY – ZAŽITE, TVORTE, TANCUJTE!

15:00 – JAMADANPreneste sa do srdca Afriky!Vyskúšajte si silu rytmu na bubnovom workshope, ktorý rozhýbe nielen ruky, ale aj dušu.

16:00 – KREATÍVNY WORKSHOP: EXOTICKÉ ČELENKYFarby, pierka a fantázia!Vyrobte si vlastnú exotickú čelenku a staňte sa súčasťou karnevalovej atmosféry.

17:00 – LATINO WORKSHOP: LEE SANDOVAL PEREZ (VENEZUELA)Latinskoamerický temperament na dosah!Pod vedením venezuelského tanečníka sa naučíte kroky salsy, merengue, reggaeton-u

18:00 – STREET DANCE S NOROM GROFČÍKOMToto bude jazda!Päťnásobný majster sveta v street dance vás naučí choreografiu plnú energie, pohybu a štýlu.

Nezáleží na tom, koľko máte rokov ani skúseností – príďte si to vyskúšať, zabaviť sa a zažiť niečo nové! Workshopy sú bezplatné.Workshopmi vás prevedú profesionáli, ktorí vás dostanú do rytmu ešte pred večernou LATINOSHOW!

HLAVNÝ STAGE

19:00 – DJ LATIN WARM UP PARTY20:00 LATINOSHOW Hudba – Rytmus – Tanec – Energia Latinskej Ameriky

Latinoshow je unikátna hudobno-tanečná show, ktorá spája živý latin band, bubnovú show a choreografie dvoch tanečných skupín do jednej výnimočnej udalosti.Na jednom pódiu sa predstaví 30 účinkujúcich, ktorí prenesú divákov z autentických kubánskych uličiek cez horúce brazílske karnevaly až po moderné rytmy Latinskej Ameriky.

Dominika Titková & FriendsLatin band pod vedením speváčky a saxofonistky a striebornej finalistky Česko Slovensko má talent, vnáša do show autenticitu s osobitým šarmom.

Campana BatucadaNajväčšia bubnová show na Slovensku a prvá škola samby – rytmy, ktoré rozhýbu celé publikum.

La Rosa Dance GroupProfesionálna tanečná skupina známa exotickými a precízne vystavanými choreografiami zapája aj publikum do interakcií počas show.

Noro Grofčík & N Dance Company5-násobný majster sveta v street dance spolu s tímom predvedú dychberúce spojenie moderného tanca a latinskej energie.

Lee Sandoval Perez (Venezuela)Špeciálny hosť prinesie latinský temperament priamo z Južnej Ameriky.

Claudia Bole Dovic

2-násobná majsterka Európy v latino tancoch.

PRÁZDNINOVÉ TVORENIE
2025-08-05 09:00 - 2025-08-06 11:00 | Robotnícky dom, Robotnícka 3, Banská Bystrica, 97401, Slovenská republika

ARS POETICA NEOSOLIENSIS
2025-08-14 17:00 - 19:00 | Radnica, Námestie SNP 1, Banská Bystrica, 974 01, Slovenská republika
Srdečne Vás pozývame na augustový cyklus multižánrového literárno-hudobného a výtvarného podujatia Ars Poetica Neosoliensis, ktorý sa uskutoční vo štvrtok 14.08.2025 o 17:00 hod. v Cikkerovej sieni historickej radnice.

Z verejných zdrojov podporil Fond na podporu umenia.

JUREŠ FALLGRAPP
2025-08-15 18:30 - 22:00
🎶 Pripravte sa na super piatkový večer, Bystričania! 🎶

Už tento piatok, 15. augusta, sa vidíme pred Domom kultúry na poriadnej dávke hudby! 🕺 Začíname o 18:30 s DJ Rastou & Helfarines a potom, o 20:30, sa môžete tešiť na parádny DJ-set Jureša Fallgrappa!

Konečne sa pred Domom kultúry niečo deje a bude to stáť za to! 😉 A pozor, vidíme sa pod kinom Domu kultúry!

Nenechajte si to ujsť, zavolajte kamošov a prídite si užiť skvelú atmosféru! 😎

Mapa areálu:

367. RADVANSKÝ JARMOK
2025-09-12 09:00 - 2025-09-14 22:00
Radvanský jarmok je neodmysliteľnou súčasťou Banskej Bystrice už takmer 400 rokov a patrí k jej najväčším kultúrno-spoločenským podujatiam. V dňoch 11. až 14. septembra 2025 si aj vďaka nemu pripomenieme významné výročie, 770 rokov od udelenia listiny mestských privilégií. Radvanský jarmok opäť láka pestrým programom, ktorým verejnosti sprostredkujeme históriu – vzostupy a pády srdca stredného Slovenska. Lokalita pri Barbakáne sa premení na historické mestečko.

Banská Bystrica si pripomína obdobie, keď získala v roku 1255 od panovníka Bela IV. svoj rodný list a stala sa 13. mestom na území dnešného Slovenska, ktorému boli v 13. storočí udelené kráľovské mestské privilégiá. Výsady zabezpečovali možnosť rozvoja, hospodárskej prosperity a slobodného rastu. Tento, ako aj mnoho iných momentov z histórie Banskej Bystrice budú môcť Banskobystričanky, Banskobystričania a návštevníci mesta sledovať počas slávnostného otvorenia 367. Radvanského jarmoku, ktoré dramaturgicky zastrešuje Martin Geišberg.

„Vzhľadom na tému jarmoku sme vyskladali aj program. Scenár otvorenia tohtoročného jarmoku sa nebude venovať len histórii a udeleniu mestských privilégií, ale aj prierezu histórie nášho mesta, ktorá je veľmi bohatá a zaujímavá. Banská Bystrica prežila veľa okamihov, keď padla, no napokon opäť vstala. Zažila najničivejší požiar, vyznamenávanie nacistov na námestí, deportácie židov, oslobodenie… Vždy sa jej podarilo vzchopiť a rozvíjať sa ďalej. Dnes je mestom vzdelanosti, kultúry i športu,“ hovorí primátor mesta Ján Nosko.

Na hlavnom pódiu vystúpi v piatok 11. septembra FS Bystrina z Banskej Bystrice, ale aj Ján Ambróz, ktorého meno je neodmysliteľne spojené s horehronskou ľudovou piesňou. Tešiť sa môžeme na koncert hudobnej skupiny Para. Na Katedrále sv. Františka Xaverského na Námestí SNP bude inštalovaná veľká vlajka mesta, Barbakán zas budú v podvečerných hodinách osvetľovať medené žily znázorňujúce medené mesto. Jarmokom bude žiť nielen Námestie SNP, ale aj priľahlé ulice, Námestie Štefana Moysesa a lokalita pri Barbakáne.

„Priestor medzi Kostolom Nanebovzatia Panny Márie a Barbakánom sa bude v porovnaní s predchádzajúcimi rokmi, líšiť svojím programom. Folklór vystrieda historické mestečko, stany, čajovňa, šermiarske súboje, lukostreľba, historické meštianske tance, rozhovory s historikmi o dejinách mesta i Radvanského jarmoku. Nebudú chýbať historické rozprávky o drakovi, potulní divadelníci či zobrazenie stredovekej hygieny,“ dopĺňa Zuzana Kohútová z Kultúrneho centra Robotnícky dom.

Pestrý bude aj sobotňajší program. Návštevníkov potešia detské folklórne súbory, banskobystrická kapela Družina i koncert kapely Polemic. V tomto roku oslavuje 20. výročie zapísania do zoznamu UNESCO slovenský hudobný ľudový nástroj fujara. Do Reprezentatívneho zoznamu nehmotného kultúrneho dedičstva patrí od roku 2005. Pred radnicou preto bude možné sledovať priebeh výroby fujary s majstrom Michalom Fiľom. Stredná odborná škola drevárska vo Zvolene zas odprezentuje výrobu huslí. Nedeľňajší program sa ponesie v štýle s Bratislava Hot Serenaders či s UFS Mladosť z Banskej Bystrice.

„Aj tento rok sme chceli priniesť niečo nové, jedinečné, čo doposiaľ nemali možnosť obyvatelia a obyvateľky nášho mesta preskúmať. Po dohode s Banskobystrickou diecézou bude sprístupnená krypta v Kapitulskej ulici, do ktorej Jezuiti pochovávali predstavených kolégia a po založení diecézy tu boli pochovaní významní kanonici. Bežne sa tam ľudia nedostanú,“ uzatvára Kohútová.

Súčasťou Radvanského jarmoku bude trh tradičných remesiel a stánky s ľudovo-umeleckými výrobkami i stánky s občerstvením. Jarmočný program doplní tvorivá ulička v Lazovnej ulici, Dvor remesiel v ÚĽUV-e, výstava drobných hospodárskych zvierat a akvaristiky v Dolnej ulici č. 25, výstava o osobnostiach a písomnostiach, ktoré formovali mesto v Stredoslovenskom múzeu, Thurzo-Fugger zážitková expozícia, tvorivé dielne v Stredoslovenskom osvetovom stredisku a mnoho ďalších.

Remeselná časť Radvanského jarmoku, ktorá jezameraná na prezentáciu širokého spektra tradičných remesiel a umeleckej tvorby, sa bude konať od 12. do 14. septembra 2025.

Pohostinské a reštauračné služby, rýchle občerstvenie a stravovanie vrátane zábavných atrakcií, budú pre verejnosť sprístupnené v termíne od 11. do 14. septembra 2025.

Predajný čas pre zariadenia poskytujúce pohostinské a reštauračné služby, rýchle občerstvenie a stravovanie

(Námestie Š. Moysesa (za Barbakanom), Dolná ul., ul. Martina Rázusa (oproti objektu Allianz – Slovenská poisťovňa, a. s.), Kuzmányho ul. (parkovisko a spevnená plocha pri I/66), Štefánikovo nábrežie:

štvrtok 11. septembra 2025 od 14.00 h do 24.00 hpiatok 12. septembra 2025 od 9.00 h do 24.00 hsobota 13. septembra 2025 od 9.00 h do 24.00 hnedeľa 14. septembra 2025 od 9.00 h do 16.00 h

Predajný čas pre zariadenia s ľudovo-umeleckými a úžitkovými výrobkami

(Námestie Š. Moysesa, Námestie SNP, Dolná ul.):

piatok 12. septembra 2025 od 10.00 h do 20.00 hsobota 13. septembra 2025 od 9.00 h do 20.00 hnedeľa 14. septembra 2025 od 9.00 h do 16.00 h

Prevádzkový čas pre zábavné atrakcie

(Štefánikovo nábrežie):

od štvrtka 11. septembra 2025 do nedele 14. septembra 2025 od 9.00 h do 24.00 h

KAREL PLÍHAL - recitál
2025-09-17 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Karel Plihal, je nielen pesničkárom, ale aj básnikom s vycibreným zmyslom pre humor a iróniu, zároveň muzikantom s citom pre nezabudnuteľnú melódiu a vypointovanú harmóniu. Karel Plíhal sa stal synonymom českého folkového pesničkárstva už dávno. Na scéne sa pohybuje už štyri dekády. Prvé sólové vystúpenie mal v roku 1983. Medzi rokmi 1985 až 1993 spolupracoval s Emilom Pospíšilom a v rokoch 1995 – 1999 ho sprevádzal Petr Freund.

Stal sa štvornásobným držiteľom ceny súťažného hudobného festivalu Porta.Na svoje konto si pripísal aj autorstvo viacerých scénických kompozícií pre divadlá i film.Album Vzduchoprázdniny bol ocenený hudobnou cenou Anděl. Obraz jeho aktuálnej podoby ponúka album Alba a bonusy z roku 2018. Ani zdravotné komplikácie mu však chuť ďalej tvoriť a koncertovať nezobrali. Na koncertoch ho preto sprevádza gitarista Petr Fiala, s ktorým si rozumie nielen ľudsky, ale hlavne hudobne. Sám Plíhal svoje piesne obohatil o hru na iný strunový nástroj – mandolu. Je naladená o kvintu nižšie a výborne sa dopĺňa s gitarou. Karel Plíhal neustále pracuje na nových piesňach a tie spolu so svojimi najlepšími prinesie aj na Slovensko.​

BESEDA PROF.JANA RAKA S HUDOBNÝM SPRIEVODOM JANKA SVETLANA MAJERČÍKA
2025-09-18 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
S radosťou Vás pozývame na ďalšiu našu besedu s Honzom Rakom v Banskej Bystrici. Tentokrát budeme mať krásnu tému: AMOR FATI alebo LÁSKA K ŽIVOTU v kvantovom svete. Spojíme pohľad kvantovej fyziky, ktorá odhaľuje prepojenosť všetkého so všetkým, s hlbokým ľudským pocitom lásky k životu – ako k daru, k hodnote, aj k zodpovednosti. Je vesmír len súbor častíc, alebo živý organizmus, ktorý cíti, tvorí a poznáva sám seba cez nás? A ak áno – čo to znamená pre nás, ľudí?

SMOKIE THE BEST TRIBUTE BAND ZRUŠENÉ
2025-09-26 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Skupina Smokie The Best Tribute Band je zostavená zo skúsených muzikantov, ktorí sa spojili s jediným cieľom – verne oživiť hudbu legendárnej kapely Smokie a jej ikonického frontmana Chrisa Normana.Lídrom „Smokie the best tribue band“ je Marcel Szoták prezývaný „Norman“. V roku 2023 sa Marcel na koncerte Chisa Normana v Košickom amfiteátri, osobne stretol so svojim idolom a majú aj spoločné foto.

Na čo sa môžete tešiť?Nostalgická cesta časom – Vráťte sa do zlatej éry 70. a 80. rokov a nechajte sa uniesť nezabudnuteľnými melódiami.

Autentický hlas a energia – Marcel Szoták dokáže verne napodobniť hlas Chrisa Normana a spolu s kapelou vytvorí dokonalú ilúziu originálu.Živá a dynamická show – Nenechajte si ujsť strhujúce gitarové sóla, emóciami nabité balady a hity, pri ktorých nebudete môcť ostať sedieť. Repertoár tvorí 21 najznámejších hitov prezentovaných na samostatnom koncerte v trvaní cca 1,5 hodiny.

Zaznejú legendárne hity:Living Next Door to Alice, Midnight Lady, Lay Back in the Arms of Someone, Don’t Play Your Rock ‚N‘ Roll to Me, Gypsy Queen, Stumblin‘ In.

Nezmeškajte tento jedinečný hudobný večer – zabezpečte si vopred lístky a zažime to spolu naživo!Tešíme sa na vás!

JURAJ BARTOŠ (N)EVERGREENS II
2025-09-28 18:00 - 20:00
Koncertné prevedenie skladieb z najnovšieho albumu Juraja Bartoša pod názvom (N)evergreens II. je projekt v ktorom účinkujú špičkoví jazzoví hudobníci a poprední členovia špičkových slovenských symfonických orchestrov. Spája v ňom poslucháčsky atraktívnou formou jazzový kvintet so sláčikovým komorným orchestrom. Hlavnou ideou je priniesť známe i neznáme kompozície širokému okruhu poslucháčov. Ide o premiérové uvedenie, teda obsahuje nielen vlastné kompozície, ale aj viac, alebo menej známe skladby (úpravy slovenských kolied, suita z filmu Princezná so zlatou hviezdou na čele a pod.). Preto názov (N)evergreens II. Je zrejmé, že tento projekt zaujme široký okruh poslucháčov.

Album i koncerty podporil Fond na podporu umenia.

Účinkujú: Juraj Bartoš, Martin Uherek, Ľuboš Šrámek, Matej Štubniak a Peter Solárik. Sláčikový orchester s koncertným majstrom Mariánom Svetlíkom diriguje Peter Valentovič.

100 ROKOV ROBOTNÍCKY DOM / SVETLO v MESTE
2025-10-03 19:00 - 2025-10-04 23:00 | Robotnícky dom, Robotnícka 3, Banská Bystrica, 97401, Slovenská republika
Banská Bystrica sa pripravuje na druhý ročník festivalu Svetlo v meste, ktorý sa uskutoční v dňoch 3. a 4. októbra na Námestí slobody. Podujatie prinesie jedinečné spojenie umenia, architektúry a svetla. Návštevníci sa môžu tešiť na bohatý program plný videomappingov, laserovej šou, interaktívnych inštalácií i sprievodných aktivít. Vo svetle ožijú ikonické stavby mesta, akými sú jubilujúci Robotnícky dom, Dom kultúry, Hotel Lux či budova banky nachádzajúca sa v tejto lokalite. Vstup na festival je voľný.

Festival odštartuje v piatok 3. októbra o 19:00 hod. pred Robotníckym domom. Symbolika tohto miesta nie je náhodná. Architektonický skvost oslavuje svoje 100. výročie a organizátori sa rozhodli zvýrazniť jeho krásu pôsobivým videomappingom. Hudobné otvorenie bude patriť huslistovi Andrejovi Baranovi, ktorý zahrá priamo z okna Robotníckeho domu.

AKADÉMIA EURÓPSKEHO SENIORA
2025-10-06 08:00 - 2025-10-29 17:00
Počas októbra, Mesiaca úcty k starším, pripravujeme v našom meste viaceré podujatia v rámci Akadémie európskeho seniora. Pre skôr narodené obyvateľky a obyvatelia je pripravený bohatý program venovaný 770. výročiu udelenia mestských privilégií Banskej Bystrici.

AES dňa 6. októbra vystúpia v Robotníckom dome Cigánski diabli.

Na všetky pripravované podujatia je potrebné sa prihlásiť buď osobne v Klientskom centre mestského úradu, alebo telefonicky na čísle 048/4330 777.

Srdečne pozývame.

DOMY KULTÚRY - MONUMENTY DOBY?
2025-10-20 10:00 - 2025-10-21 15:00 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica a Kultúrne centrum Robotnícky dom Vás srdečne pozývajú na konferenciu:Domy kultúry – monumenty doby?

s podtitulom Čím boli, čím sú a čím by mohli byť.

Témou konferencie, pri príležitosti 100. výročia založenia Robotníckeho domu v Banskej Bystrici, je skúmanie odkazu minulosti v súčasnom svete, významu kultúrnych domov, ich osadenstva a aktivít na Slovensku. Aké postavenie v kultúrnej politike mali v dobe svojho vzniku?

Akou transformáciou prešli, čím sú jedinečné dnes a kam smerujú?

Cieľ podujatia: vytvoriť platformu pre sieťovanie, diskusiu a výmenu skúseností v komunite ľudí, ktorí sú relevantní, svoju tvorivosť a neraz životné poslanie v práci venujú kultúre, rovnako ako my. Chceme sa rozprávať o spoločnej vízii a smerovaní domov kultúry. Chceme sa prepojiť s ďalšími expertami*kami a lídrami*kami na vybrané témy a dozvedieť sa viac! Získajte inšpirácie, praktické poznatky a nadviažte nové kontakty a spoluprácu.

Termín: 20. – 21. október 2025

Miesto: Robotnícky dom, Robotnícka 3, Banská Bystrica

Podujatie bude mať interaktívny dvojdňový formát, je možnosť zvoliť si účasť na jednom alebo oboch konferenčných dňoch, podľa záujmu.

1. deň: Cesta kultúrnych domov od architektonickej obnovy cez programové inovácie až po vizuálnu identitu a vzťah s dnešným publikom.

2. deň: Praktické výzvy prevádzky kultúrnych domov – od financovania a technického zabezpečenia až po rozvoj a udržanie kvalifikovaných odborníkov.

Registračný link: https://forms.gle/3zqRSNuGfZG61Mwq6

……………………

Robotnícky dom:

1 BUDOVA

100 ROKOV

1000 PRÍBEHOV

……………………

Tešíme sa na Vašu účasť!

MATÚŠ JAKABIČ CZ-SK BIG BAND
2025-10-25 19:00 - 22:00 | Robotnícky dom, Robotnícka 3, Banská Bystrica, 97401, Slovenská republika
Je pre nás veľkou cťou, že slovenská jazzová legenda Matúš Jakabčic so svojím Big Bandom odohrá koncert na podporu Hogo Fogo Jazz & Art Club.

Nakoľko klub Hogo Fogo funguje a poctivo pracuje už viac ako rok bez akejkoľvek inštitucionálnej podpory – podpory, ktorá je pritom nevyhnutná na rozvoj mladých umelcov a kapiel, ktorým dávame veľký priestor – sme nesmierne vďační za každé gesto solidarity a spolupatričnosti. Ďakujeme, nesmierne si to vážime.

Veľký jazzový orchester hrajúci autorské skladby a spolupracujúci s domácimi a zahraničnými sólistami je v slovenských podmienkach raritou. Ansambel pod taktovkou gitaristu, skladateľa a aranžéra Matúša Jakabčica sa po prvýkrát verejnosti predstavil v roku 2004 na Československom jazzovom festivale v Přerove.

Počas uplynulých rokov účinkoval takmer na všetkých väčších festivaloch ako aj samostatných koncertoch v Čechách a na Slovensku. Koncertoval aj v Srbsku (festivaly v Novom Sade a vo Valjeve) a v Rakúsku (ORF Radiokulturhaus, viedenský Porgy & Bess, Graz, Jazz& Wine festival v Poysdorfe).

Matúš Jakabčic CZ-SK Big Band sa skladá z popredných jazzmanov z Čiech a Slovenska, ktorí majú s pôsobením vo veľkých jazzových orchestroch bohaté skúsenosti; v ostaných rokoch je stálym členom orchestra aj Ádám Gráf na poste 1. trúbky, dlhoročný člen maďarských ensemblov Modern Art Orchestra a Budapest Jazz Orchestra.

Na koncertoch v októbri bude ako záskok aj ďalší člen Budapest Jazz Orchestra, trubkár Zoltán Bacsa. Ťažiskom repertoáru big bandu sú skladby M. Jakabčica, ako aj jeho autorské aranžmány známych jazzových štandardov.

Od roku 2010 je jeho program obohatený o skladby z projektu „Blázni z Chelmu“, na ktorom sa autorsky okrem M. Jakabčica podieľa aj Erik Rothenstein, ako aj o skladby ďalších autorov – členov orchestra (Michal Motýľ, Lukáš Oravec, Ľuboš Šrámek, Erik Rothenstein).

Orchester má v repertoári aj Ellingtonovu/Strayhornovu „The Nutcracker Suite“ – Ellingtonovo a Strayhornovo spracovanie Čajkovského Luskáčika. Predposledné 2-CD orchestra s názvom Room # 555 získalo cenu Esprit a Cenu Radio Head Awards 2022. Na najnovšom CD s názvom A Day Off, ktoré vyšlo v septembri 2025, sa autorsky podieľajú okrem Jakabčica aj Sisa Michalidesová a Ľuboš Šrámek.

Na koncertoch zaznejú skladby z najnovšieho CD A Day Off a z oceneného 2-CD Room # 555.

Koncert z verejných zdrojov podporil Fond na podporu umenia. Vznik hudobných diel, ktoré budú uvedené na koncertoch z verejných zdrojov podporil Fond na podporu umenia.

Obsadenie orchestra (október 2025):Drevá: Marek Kotača (as,cl), Martin Uherek (ts,cl), Peter Dobai (ts,ss), Erik Rothenstein(bs, cl)Trúbky a krídlovky: Ádám Gráf, Zoltán Bacsa, Michal CálikTrombóny: Jan Jirucha, Jozef Vörös, Michal Motýľ (basový trombón)Rytmika: Ľuboš Šrámek (p), Matúš Jakabčic (g), Juraj Griglák (b), Peter Solárik (ds)

ČAJ O PIATEJ
2025-10-26 17:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica Vás srdečne pozýva na obľúbenú hudobno – tanečnú zábavu Čaj o piatej, ktorá sa uskutoční v nedeľu 26.10.2025 o 17.00 hod. v Robotníckom dome. O zábavu sa postará známa speváčka československých hitov a evergreenov Soňa – Hanzl Kopčanová spolu s kapelou.

Vstupenky si môžete zakúpiť v Turistickom informačnom centre na Námestí SNP 1 alebo v sieti spoločnosti ticketlive.

Vstupné 4,- eurá.

SLOVOMfest
2025-11-04 17:30 - 20:00 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica a Generácia Nula vás pozývajú na Jesenný SLOVOMfest, multižánrové hudobno-slovné podujatie s literatúrou, hudbou, výtvarným umením a rozhovormi o slove. Pripravený je pestrý program so zaujímavými umelcami. Vstup na podujatie je voľný.

SHERLOCK HOLMES A ZÁHADA RODU BASKERVILLE
2025-11-05 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Mestské divadlo ACTORES Rožňava

na motívy diela Sira Arthura Conana Doyla„DESIVO ŠTEKAJÚCA KRIMINÁLNA KOMÉDIA“

Pes Baskervillský je Holmesov najznámejší a najzáhadnejší prípad. Autor románu Sir Arthur Conan Doyle postupne vykresľuje desivú atmosféru slatín a oboznamuje nás s legendou rodu Baskerville, ktorý je prenasledovaný pekelným psom. Naši vyšetrovatelia sa snažia odhaliť klamstvá a uniknúť tak zavádzajúcim sieťam stôp. Hra prevlekov a nasadzovania si masiek naznačuje, že i „desivo – štekajúce“ môže byť komické. A predsa! Kto je vrah?

dĺžka predstavenia: 90 minút bez prestávkyréžia: Tatiana Masníkováúčinkujú: Róbert Kobezda, Lucia Hrašková, Atila Bocsászki ml

LUKÁŠ ADAMEC - VŠADE DOMA TOUR
2025-11-07 08:00 - 17:00 | Robotnícky dom, Robotnícka 3, Banská Bystrica, 97401, Slovenská republika
Lukáš Adamec je popredný slovenský spevák a skladateľ, známy svojou jedinečnou schopnosťou spojiť prvky popu a rocku v originálnom energickom prevedení. Počas svojej kariéry získal množstvo fanušíkov na Slovensku a v Česku, čo dokazujú jeho úspechy v rádiových éteroch a na koncertoch.

Jeho hity majú na youtube viac než 22 miliónov zhladnutí a na svojich jarných koncertoch vám nimi určite pošle do žíl obrovskú dávku energie.

Horúca Láska, Tancuj Mi, Najviac – na tie všetky a mnohé ďalšie sa môžete tešiť.
